open-index/open-wikipedia-markdown huggingface dataset:
Livija Medulina

200px|mini|Livia Medullina u "Promptuarii Iconum Insigniorum "

**Livija Medulina Kamila** (*Livia Medullina Camilla*, ? - 9/10) bila je rimska plemkinja iz doba ranog Carstva, poznata kao druga po redu vjerenica budućeg cara Klaudija. Bila je kćerka konzula Marka Furija Kamila. Nakon što su godine 8. zbog preljubničkog skandala i izgnanstva Julije Mlađe razvrgnute zaruke njene kćeri Emilije Lepide, određeno je da će se Livija Medulina udati za Klaudija. Međutim, na sam dan vjenčanja - 9. ili 10. godine - Livija Medulina je umrla.

Livija Medulina se pojavljuje kao jedan od likova u romanu *Ja, Klaudije* Roberta Gravesa, gdje je naslovni junak u nju dječački zaljubljen i duboko potresen njenom iznenadnom smrću.

## Reference 
## Vanjski linkovi 
*Levick, Barbara. **Claudius.** Yale University Press. New Haven.
*Stuart, M. "The Date of the Inscription of Claudius on the Arch of Ticinum" *Am. J. Arch.* 40 (1936). 314-322.
*Suetonius **Dvanaest Cezara** *Claudius*

Kategorija:Julijevsko-Klaudijevska dinastija
Emina Memija

**Emina Memija** (27. maj 1938 – 6. januar 2012) bila je bosanskohercegovačka historičarka književnosti.

## Biografija 
Studij je završila na Odsjeku za orijentalnu filologiju Filozofskog fakulteta u Sarajevu 1964. Doktorsku disertaciju pod nazivom: Štampana knjiga i periodika u Bosni i Hercegovini, odbranila je 1985. Bila je na specijalizaciji arapskog jezika u Tunisu.

Radila je u Večernjim novinama i Oslobođenju. Bila je urednik revije Odjek. Izabrana je 1993. u zvanje docenta na Odsjeku za opštu književnost i bibliotekarstvo Filozofskog fakulteta u Sarajevu, 1997. za vanrednog, a 2003. za redovnog profesora. Predavala je predmete Historija pisma i knjige i biblioteka i Organizacija biblioteka. Penzionisana je 2008. i izabrana za professora emeritusa.

Bavila se kulturom bosanskohercegovačkog prostora u širem smislu, pismenosti i književnosti u osmanskom razdoblju u Bosni i Hercegovini, posebno historijom štampe i periodike te ustrojstvom biblioteka.

Objavila niz radova u naučnim i stručnim časopisima (Pregled, Bibliotekarstvo, Odjek, Wiener Slawistischer Almanah, Sesler). Bila je urednik edicije Bošnjačka književnost u 100 knjiga pri BZK “Preporod”, član redakcije časopisa Bibliotekarstvo, član Upravnog odbora Orijentalnog instituta u Sarajevu, član Savjeta Narodne i univerzitetske biblioteke u Tuzli i predsjednik Komisije za stručne ispite Nacionalne i univerzitetske biblioteke BiH.

## Posebna izdanja 
* Bosanski vjesnici. Počeci štampe u Bosni i Hercegovini, Sarajevo 1996.
* Biser. Književnohistorijska monografija i bibliografija (koautor Lamija Hadžiosmanović), Nacionalna i univerzitetska biblioteka BiH, Sarajevo 1998.
* Od slike do knjige. Iz historije pisma, knjige, štampe i biblioteka, Sarajevo 2003.

## Literatura 
* Spomenica 60. godišnjice Filozofskog fakulteta u Sarajevu (1950–2010), Filozofski fakultet, Sarajevo 2010, 188-189.
* Senada Dizdar, In memoriam: Emina Memija, Preporod, Sarajevo mart 2012. https://web.archive.org/web/20160305053451/http://www.preporod.com/index.php/2011-08-07-02-51-49/2169-in-memoriam-emina-memija.html

## Reference 
Kategorija:Rođeni 1938.
Kategorija:Umrli 2012.
Kategorija:Biografije, Fojnica
Kategorija:Odsjek za komparativnu književnost i bibliotekarstvo Filozofskog fakulteta u Sarajevu
Kategorija:Profesori emeritusi Filozofskog fakulteta u Sarajevu
Kategorija:Bosanskohercegovački historičari književnosti
Lada Šestić

**Lada Šestić** (16. juli 1938-17. februar 2014), anglist, prevodilac.

Završila je studij engleskog jezika i književnosti i francuskog jezika na Filozofskom fakultetu u Sarajevu 1961. Na Londonskom univerzitetu (University College London) specijalizirala je opću i englesku fonetiku i lingvistiku. Doktorsku disertaciju pod nazivom: Oblici sa nastavkom -ing u engleskom jeziku i odgovarajuće srpskohrvatske strukture u tehničkom registru, odbranila je na Filozofskom fakultetu u Sarajevu 1988.

Radila je na više fakulteta Univerziteta u Zenici: na Metalurško-tehnološkomi fakultetu u Zenici, na Mašinskom fakultetu, na Ekonomskom fakultetu I na Pedagoškom fakultetu. Predavala je i na Elektrotehničkom fakultetu u Sarajevu. Na radila je od 1996. Penzionisana je i izabrana za professora emeritus 2009.

Područja njenog naučnog rada su morfosintaksa, fonetika i fonologija, engleski tehnički registar, te metodika nastave engleskog jezika. Objavila više radova u naučnoj periodici (Radovi Filozofskog fakulteta u Sarajevu, Strani jezici, Studia Romanica et Anglica Zabrabiensia, Didaktički putokazi, Odjek). Prevela je četiri knjige iz oblasti tehničkih nauka. Bila je član Evropskog udruženja za testiranje i ocjenjivanje u nastavi živih jezika.

## Posebna izdanja 
* *Engleski glasovi /p, t, k/ u poređenju s odgovarajućim srpskohrvatskim glasovima*, Svjetlost, Sarajevo 1981, 83 str.
* *Engleski jezik za metalurge*, Univerzitet u Sarajevu, Metalurški fakultet Zenica, Zenica 1985, 285 str.
* *Oblici sa nastavkom -ing u engleskom jeziku i odgovarajuće srpskohrvatske strukture u tehničkom registru*, Univerzitet u Sarajevu, Sarajevo 1988, 297 str.
* *English for Mechanical Engineering Students*, Univerzitet u Sarajevu, Mašinski fakultet Zenica, Zenica 1994, 196 str.
* *Gramatika tehničkog engleskog sa rječnikom*, Minex, Zenica 2002, 475 str.
* *Implementing the Revised Core Curriculum for Modern Languages in Bosnia and Herzegovina – A Guide*, 2006. (koautor Irma Huttunen).

## Prevedene knjige 
* I. E. Madsen, Dostignuća u industriji željeza i čelika u toku 1963, Metalurški institut, Zenica, 1965, 87 str.
* I. E. Madsen, Dostignuća u industriji željeza i čelika u toku 1964, Metalurški institut, Zenica, 1966, 106 str.
* Takeshi Yamaoka, Pregled proizvodnje i metoda u proizvodnji gvožđa i čelika u Japanu u 1964, Metalurški institut, Zenica, 1966, 24 str.
* I. M. D. Halliday, Kontinuirano livenje čelika, Metalurški institut, Zenica, 1971, 45 str.

## Literatura 
* Spomenica 60. godišnjice Filozofskog fakulteta u Sarajevu (1950–2010), Filozofski fakultet, Sarajevo 2010, 25-26.

## Reference 
Kategorija:Rođeni 1938.
Kategorija:Umrli 2014.
Kategorija:Biografije, Sarajevo
Kategorija:Odsjek za anglistiku Filozofskog fakulteta u Sarajevu
Kategorija:Profesori emeritusi Filozofskog fakulteta u Sarajevu
Smeđi patuljak

desno|250px|mini|Smeđi patuljak i planete u njegovoj orbiti

**Smeđi patuljak** je nebesko tijelo mnogostruko veće od planete, ali ne dovoljno masivno da bi u svom središtu pokrenulo nuklearne reakcije. Za razliku od zvijezda koja energiju stvaraju fuzijom (stapanjem) atoma vodika, a kasnije i drugih elemenata. Smeđi patuljci stvaraju energiju postupnim skupljanjem zbog jake gravitacione sile, uz potpuno vodljivu površinu i unutrašnjost bez hemijske diferencije po dubini. Na kraju, većina njih može ostvariti ograničenu fuziju, ovisno od mase. Takva tijela bi se mogla smatrati neuspjelim zvijezdama, nedovoljne mase.

Smatra se da je minimalna masa gasa potrebna za nukleranu reakciju oko 8 % mase Sunca. Smeđi patuljci su upravo ispod te granične mase, ali veće od onih gasovitih planeta. Masa smeđih patuljaka izražava se u masama planete Jupitera, tj. kao MJ. Približno imaju masu 10-70 puta veću od Jupitera te površinsku temperaturu od približno 750 do 2200 stepeni Kelvina. Spomenuta ograničena fuzija odvija se kod smeđih patuljaka čija je masa barem 13 MJ, kada dolazi do fuzije deuterijuma. Kod smeđih patuljaka sa masom većom od 65 MJ također dolazi do fuzije litijuma.

Dijele se u nekoliko spektralnih razreda (M, L, T, Y).

Zanimljivo je kako ime je prečnik usporediv sa prečnikom planeta poput Jupitera. Zrače uglavnom u infracrvenom dijelu spektra.

Prvi smeđi patuljak je Gliese 229B koji je otkriven 1995. godine.

## Također pogledajte 
* zvijezda
* nuklearna fuzija
## Reference 
## Vanjski linkovi 
* http://hubblesite.org/newscenter/archive/releases/2013/02/image/a/
* http://www.bartleby.com/65/br/browndwa.html 
* http://www.dwarfarchives.org/

Kategorija:Zvjezdana astronomija
Kategorija:Astronomski klasifikacijski sistemi
Kategorija:Vrste planeta
Kategorija:Zvjezdane pojave
Krateri nastali udarom meteora u Evropi

Ovo je **spisak meteorskih kratera u Evropi** i uključuje sve potvrđene udarne kratere sa spiska u Earth Impact bazi podataka. Ova obilježja su uzrokovana sudarom velikih meteorita ili kometa sa Zemljom. Za erodirane ili zatrpane kratere, utvrđeni se prečnik tipično odnosi na proračun originalnog prečnika oboda, i možda ne odgovara trenutnom stanju površine.

## Nepotvrđeni udarni krateri 
Sljedeći krateri se službeno smatraju "nepotvrđenim" zato što nisu na spisku u *Earth Impact Database*.  Zbog striktnih zahtjeva u vezi dokaza i *peer-reviewed* publikacija, novootkriveni krateri, ili oni za koje je teško prikupiti dokaze su općenito poznati neko vrijeme prije nego dođu na spisak.  Doduše, prijave na nepotvrđeni spisak mogu i dalje imati porijeklo udara neispravno.

## Također pogledajte 
* Udarni krateri
* Događaji udara meteorita
* Bolidi i Meteoriti
* Earth Impact Database – osnovni izvor
* Traces of Catastrophe knjiga izdavača Lunar and Planetary Institute - iscrpna referenca nauke o udarnim kraterima

## Reference 
## Vanjski linkovi 
* Earth Impact Database  – Spisak potvrđenih udara na Zemlju u *Planetary and Space Science* Centru, University of New Brunswick
* Impact Database (bivši spisak *Suspected Earth Impact Sites*) podržavano od strane Davida Rajmona za Impact Field Studies Group, SAD


Evropa
Udarni krateri na Zemlji, spisak
Emilija Grubačić

**Emilija Grubačić** (1912-1994), bila je germanist i prevodilac.

Završila je studij germanistike, jugoslovenske i uporedne književnosti i historiju na Filozofskom fakultetu u Beogradu 1934. Doktorsku disertaciju pod nazivom: "Glasovni sistem i oblici njemačkog narječja u selu Gudurica u Banatu", odbranila je na Filozofskom fakultetu u Zagrebu 1958.

Na Filozofskom fakultetu u Sarajevu radi od njegovog osnivanja 1950 kao predavač njemačkog jezika, gdje je, zajedno s Marijom Kon osnovala Katedru za njemački jezik, jezgro budućeg Odsjeka za germanistiku Filozofskog fakulteta u Sarajevu. Bila je prodekan na Filozofskom fakultetu u Sarajevu. Penzionisana je 1966, ali je i dalje bila u nastavnom procesu. Radila je i na Filozofskom fakultetu u Zagrebu.

Bavila se svim oblastima njemačkog jezika: fonetikom, morfologijom, sintaksom, leksikologijom, dijalektologijom, semantikom njemačkog jezika i kulturnom historijom zemalja njemačkog jezičkog područja. Bavila se i prevođenjem. Odlikovana je Ordenom rada sa crvenom zastavom.

## Posebna izdanja 
* Untersuchungen zur Frage der Wortstellung in der deutschen Prosadichtung der letzten Jahrzehnte, Zagreber Germanistische Studien, Zagreb 1965.
* Koine-Bestrebungen in der Banater deutschen Halbmundart, Münster 1966.
* Knićanin/Banat, Niemeyer Verlag, Tübingen 1971.
* Gramatika savremenog njemačkog jezika (fonetika i morfologija), Zavod za izdavanje udžbenika, Sarajevo 1968.
* Gramatika savremenog njemačkog jezika (sintaksa), Zavod za izdavanje udžbenika, Sarajevo 1969.

## Prevedene knjige 
* E. R. Curtius, Eseji iz evropske književnosti, Veselin Masleša, Sarajevo 1964.

## Literatura 
* Spomenica 60. godišnjice Filozofskog fakulteta u Sarajevu (1950–2010), Filozofski fakultet, Sarajevo 2010, 96-97.
* Miloje Đorđević, “In memoriam: Prof. dr. Emilija Grubačić”, Politika, Beograd, 11. 3. 1995.
* Mira Đorđević, “Emilija Grubačić (1912-1994)”, Internationales Germanistenlexikon 1800-1950, Berlin-New York (de Gruyter), 2003.
* Jovan Đukanović, “In memoriam: Prof. dr. Emilija Grubačić (1912-1994)”, Glossa, Beograd, 1/3, 1995, 73-75.
## Reference 
## Vanjski linkovi 
* http://www.zenskestudije.org.rs/pdf/knjige/Belic%20-%20Rodna%20dimenzija%20enciklopedijskog%20teksta.pdf

Kategorija:Odsjek za germanistiku Filozofskog fakulteta u Sarajevu
Kategorija:Bosanskohercegovački germanisti
Kategorija:Bosanskohercegovački prevodioci
Kategorija:Rođeni 1912.
Kategorija:Umrli 1994.
Kategorija:Nosioci Ordena rada
Kategorija:Biografije, Temišvar
Kategorija:Jugoslavenski prevodioci
Kategorija:Jugoslavenski partizani
Kategorija:Jugoslavenski germanisti
Razvoj svjetskog rekorda u bacanju koplja – muškarci

Prvi **svjetski rekord** u **bacanju koplja** za muškarce priznat je od IAAF-a 1912.

Do 21. juna 2009. IAAF je ratificirao 46 svjetskih rekorda u ovoj disciplini. 1986. uvedene su nove specifikacije za koplje, a 1991. zabranjena su koplja s nazubljenim repom, pa je rekord vraćen na onaj iz 1990.

## Razvoj rekorda 
1986. uvedene su nove specifikacije.

IAAF je 1991. zabranio koplja s nazubljenim repom. Rekord je vraćen na Backleyevih 89.58 m.

## Reference
Kategorija:Razvoji atletskih rekorda
Kategorija:Bacanje koplja
Kategorija:Svjetski rekordi u atletici
Kantonalna nogometna liga Federacije Bosne i Hercegovine

**Kantonalna nogometna liga Federacije Bosne i Hercegovine** predstavlja četvrti, peti i šesti nogometni rang u Bosni Hercegovini. Svi kantoni imaju najmanje jednu ligu. Lige se igraju pod okvirem kantonalnih saveza. Prvaci kantonalnih lige ostvaruju promociju u Drugu ligu FBiH. Savezi Zapadnohercegovačkog i Livanjskog kantona organizuju *Međukantonalnu ligu HBŽ i ZHŽB*.

## Kantonalne lige 
## Prvaci u sezoni 2016-17. 
## Reference 
## Vanjski linkovi 
* Nogometni savez Unsko-sanskog kantona
* Nogometni savez Posavskog kantona 
* Nogometni savez Tuzlanskog kantona
* Nogometni savez Zeničko-dobojskog kantona
* Nogometni savez Bosansko-podrinjskog kantona
* Nogometni savez Srednjobosanskog kantona 
* Nogometni savez Hercegovačko-neretvanskog kantona 
* Nogometni savez Kantona Sarajevo 
* Nogometni savez Livanjskog kantona

Kategorija:Nogometna takmičenja u Federaciji Bosne i Hercegovine
Kategorija:Kantonalna nogometna liga Federacije Bosne i Hercegovine
Marija Kon

**Marija Kon** (rođena Bergmann) (1894–1987), germanist, prevodilac, prva žena doktor nauka iz Bosne i Hercegovine. Njen suprug je inžinjer Emil Kon. Njena djeca su Mihael Kon (ubijen u Drugom svjetskom ratu) i Mirjana Papo (udata za Jakoba Papo, zarobljena kao partizanka, preživjela njemački logor).

Marija Kon je porijeklom iz Beča. Marija i njena sestra Lujza bile su prve maturantkinje u Bosni i Hercegovini. Završile su gimnaziju u Sarajevu. Marija je zatim završila je studij germanistike i slavistike na Filozofskom fakultetu Univerziteta u Beču, te odbranila doktorsku disertaciju pod nazivom: Njemačka poezija Petra Preradovića (1916). U periodu 1919-1941. radila je kao profesor gimnazije u Mostaru, Cetinju i Sarajevu. Otpuštena je iz službe 1941, a 1942. sprovedena u Italiju. Poslije kapitulacije Italije, septembra 1943. dolazi na oslobođenu teritoriju, gdje radi kao profesor i direktor gimnazije u Glini U periodu 1945-1949. obavlja razne funkcije u oblasti kulture i školstva u Mostaru i Sarajevu. Radila je kao profesor za jugoslavenske književnosti na Višoj pedagoškoj školi u Sarajevu (1949). Na Filozofskom fakultetu u Sarajevu je od njegovog osnivanja 1950.  Marija Kon je jedan od osnivača Katedre za njemački jezik i književnost i prvi predsjednik formiranog Odsjeka za germanistiku i anglistiku. Penzionisana je 1965.

Marija Kon bavila se svim razdobljima njemačke književnosti, a posebnu pažnju posvećivala je prevodilačkom radu. Objavljivala je radove u časopisima Život i Izraz.

## Prevedene knjige 
* J. Ch. von Grimmelshausen, Pustolovni Simplizissimus, Sarajevo, 1954.
* G. Lukacs, Gete i njegovo doba, Sarajevo, 1956.
* Anna Seghers, Mrtvi ostaju mladi, Sarajevo, 1959.

## Literatura 
* Spomenica 60. godišnjice Filozofskog fakulteta u Sarajevu (1950–2010), Filozofski fakultet, Sarajevo 2010, 95.
* Mira Đorđević, “Marija Kon (1894-1987)”, Život, 9, Sarajevo 1987.
* Mira Đorđević, “Marija Kon (1894-1987)”, Internationales Germanistenlexikon 1800-1950, Berlin – New York (de Gruyter), 2003.
* Dara Sekulić, Marija Kon, http://www.glassrpske.com/komentar/kolumne/Marija-Kon/lat/1086.html 

Kategorija:Odsjek za germanistiku Filozofskog fakulteta u Sarajevu
Kategorija:Bosanskohercegovački germanisti
Kategorija:Jevreji u Bosni i Hercegovini
Kategorija:Biografije, Hadžići
Kategorija:Rođeni 1894.
Kategorija:Umrli 1987.
Ivan Pudić

**Ivan Pudić** (1909 –1981), bosanskohercegovački filolog, lingvist, germanist.

Ivan (fra Vojislav) Pudić rođen je u naselju Potočani kod Modriče 1909, a umro je u Hadžićima kod Sarajeva 1981. Završio je studij teologije u Sarajevu 1933, a kombiniranu studijsku grupu predmeta: njemački jezik, uporednu gramatiku indoevropskih jezika latinski jezik i historiju jugoslovenskih književnosti na Filozofskom fakultetu u Beogradu 1938. Doktorsku disertaciju pod nazivom: Prefiks ga- u gotskom jeziku – prilog učenju o glagolskom vidu, odbranio je 1954. Na Odsjeku za germanistiku Filozofskog fakulteta u Sarajevu izabran je za docenta 1954, a za vanrednog profesora 1959. Prelazi na Filološki fakultet u Beogradu 1961. Penzionisan je 1978.

Bavio se pitanjima iz oblasti njemačkog jezika i njegove historije, uporedne gramatike germanskih, indoevropskih i balkanologije. Za prijevod Pesme o Nibelunzima sa jezika srednjovisokonjemačkog perioda na srpskohrvatski dobio je Nagradu “Dr. Miloš Đurić” (1973).

## Posebna izdanja 
* Osnovi gotskog jezika, Veselin Masleša, Sarajevo 1961.
* Pesma o Hildebrandu, Zavod za izdavanje udžbenika SR Srbije, Beograd 1966.
* Gotski jezik I. – Istorijska gramatika, Zavod za udžbenike i nastavna sredstva Srbije, Beograd 1972.
* Gotski jezik II. Tekstovi sa prevodom,Naučna knjiga, Beograd 1980.

## Literatura 
* Spomenica 60. godišnjice Filozofskog fakulteta u Sarajevu (1950–2010), Filozofski fakultet, Sarajevo 2010, 95-96.
* Z. Žiletić, “In memoriam: Prof. dr. Ivan Pudić”, Živi jezici, 29/1-2, 1982, 148-150.
* Strahinja Kostić, “In memoriam: Prof. dr. Ivan Pudić”, Zbornik radova Instituta za strane jezike i književnosti, Filozofski fakultet, Novi Sad 1981, 520-521.
* C. Ž.-Lj. R., Ivan Pudić, Politika 78/24300, Beograd 1981, 12.
* Anto Slavko Kovačić, Pudić Ivan Vojislav, Spisatelji Bosne Srebrene, “Anto Slavko Kovačić, Biobibliografija franjevaca Bosne Srebrene (Prilog povijesti hrvatske književnosti i kulture)”, Svjetlost-NUB BiH-Franjevački provincijalat Bosne Srebrene, Sarajevo 1991., 287-291.
* Joh. Schröpfer, In memoriam. Ivan Pudić, Zeitschrift für Balkanologie XIX/1, 1983, 6-9.
* Vitomir Silić, Pudić, fra Vojislav (Ivan), Leksikon profesora 1882-1983, “Franjevačka klasična gimnazija u Visokom 1882-1982”, Franjevačka klasična gimnazija Visoko, Visoko 1983, 139-140.
* ... Dr Ivan Pudić, redovni profesor, Anali Filološkog fakulteta Beogradskog univerziteta 13, Beograd 1979, 335-337.
* ... Na vijest o smrti dra Ivana Pudića, Bosna Srebrena XXXI/3, Sarajevo 1981, 112-113.

## Reference 
## Vanjski linkovi 
Kategorija:Odsjek za germanistiku Filozofskog fakulteta u Sarajevu
Kategorija:Bosanskohercegovački germanisti
Kategorija:Bosanskohercegovački filolozi
Kategorija:Biografije, Modriča
Kategorija:Rođeni 1909.
Kategorija:Umrli 1981.
Teleskopi Keck

**Opservatorija Keck** dom je dvama najvećim teleskopima u svijetu. Srce tih 10-metarskih teleskopa je primarno ogledalo napravljeno od 35 heksagonalnih segmenata koji se zajedno ponašaju kao jedno ogledalo. Svako primarno ogledalo sastoji se od 36 šesterougaonih segmenata koji djeluju kao cjelina. Svaki segment širok je 1,8 m i debeo 7,5&nbsp;cm te teži pola tone.

Tokom posmatranja računar dva puta u sekundi podešava svaki segment ogledala tačnošću od 4 nanometra. Oba teleskopa su opremljena adaptivnom optikom, tj. mogu otkloniti dio atmosferskih smetnji. Također, dva teleskopa djeluju i kao interferometar. 85 metara razmaka omogućuje veću rezoluciju.

Teleskopi su smješteni na Havajima na brdu Mauna Kea na visini većoj od 4000 metara. Tako tokom cijele godine imaju čist pogled na nebo. Dio su opservatorije Mauna Kea, koja uključuje još nekoliko teleskopa na Havajima.

## Reference 
## Vanjski linkovi 
* W.M. Keck Observatory  (službene stranice)
* The Mauna Kea Observatory (službene stranice)
* W.M. Keck Telescope – podaci o teleskopima

Kategorija:Interferometrijski teleskopi
Kategorija:Univerzitet Kalifornije
Kategorija:Univerzitet Kalifornije (Santa Cruz)
Kategorija:Instituti i odjeli za astronomiju
Kategorija:Osnivanja u 1993.
Kategorija:Osnivanja u 1996.
1. kantonalna liga SBK

**1. Kantonalna liga SBK** je kantonalno ligaško takmičenje četvrtog stepena u bosanskohercegovačkom nogometu koje se odigrava na području Srednjobosanskog kantona. Organizatori takmičenja su Nogometni savez SBK i Nogometni savez Bosne i Hercegovine.

## Struktura lige 
Prvoplasirana ekipa na kraju sezone ulazi u viši rang takmičenja - Druga nogometna liga Federacije Bosne i Hercegovine - Zapad. Posljednjeplasirana ekipa ispada u drugu kantonalnu ligu SBK.
## Pobjednici po sezonama 

**Sezona****Pobjednici**2021/2022NK Romari, NK Sportprevent2020/2021NK Brnjaci, NK Elektrobosna Jajce
 2019/2020
 NK Kaćuni
2018/2019FK Radnik Donji Vakuf
2013/2014
  NK Novi Travnik, Novi Travnik

 2012/2013
  NK Busovača, Busovača

  2011/2012
  FK Fojnica, Fojnica

 2010/2011
  NK Metalleghe-BSI, Jajce

  2009/2010
  -

## Vanjski linkovi 
* https://sportsport.ba/
* http://www.nssbkksb.ba/ 

## Reference 
Kategorija:Kantonalna nogometna liga Federacije Bosne i Hercegovine
Mtel (Bosna i Hercegovina)

**Telekomunikacije Republike Srpske a.d. Banja Luka**, koje posluje kao **m:tel**, jest telekom operater u Bosni i Hercegovini.

Kompanija nudi telekomunikacione usluge iz oblasti mobilne telefonije, fiksne telefonije, digitalne televizije, interneta i prenosa podataka.

Poslovnim korisnicima omogućena su integrisana biznis rješenja sa razgovorima i prenosom podataka u mobilnoj i u fiksnoj mreži.

Pored omogućavanja visokokvalitetnih usluga i primjene savremenih informacionih tehnologija, m:tel  ulaže u sport, kulturu, obrazovanje i humanitarne projekte.

Kupovinom manjih telekomunikacijskih kompanija Elta-Kabela iz Doboja, Blicneta iz Banje Luke, Telrada iz Bijeljine i drugih krajem 2010-ih, osiguran je potpuni monopol na teritoriji Republike Srpske pokrivajući 95% tržišta fiksne telefonije, kablovske televizije i interneta.

## Historija
Javno osnovno državno preduzeće za telekomunikacije Republike Srpske, Banja Luka registrovano je na dan 20. decembra 1996. godine i do 12. decembra 2002. godine poslovalo je kao preduzeće u potpunom državnom vlasništvu, kada je izvršena vlasnička transformacija u akcionarsko društvo, kao i promijenjen naziv u Telekomunikacije Republike Srpske, a.d. Banja Luka.

Do kraja 1996. godine, poštanske, telegrafske i telefonske usluge u Republici Srpskoj su se obavljale u sklopu jednog preduzeća – Jedinstvenog javnog preduzeća PTT saobraćaja Republike Srpske.

Od 1. januara 1997. godine, u skladu sa odredbama Zakona o sistemima veza, radio-saobraćaju i poštanskom, telegrafskom i telefonskom saobraćaju, izvršena je podjela na dva nova preduzeća, JODP Telekom Srpske i JODP Srpske Pošte. U toku 2002. godine, na osnovu Zakona o privatizaciji u Republici Srpskoj i Odluke Vlade Republike Srpske, 20% državnog kapitala Preduzeća je privatizovano putem vaučer ponude, od čega se na Privatizaciono-investicione fondove odnosilo 10,5%, a na fizička lica 9,5%. Preostalih 80% (državni kapital 65%, Fond penziono-invalidskog osiguranja 10% i Fond za restituciju 5%) se privatizovao po Posebnom privatizacionom programu Vlade Republike Srpske, u skladu sa Zakonom o privatizaciji državnog kapitala u preduzećima.

Rješenjem Osnovnog suda u Banjoj Luci od 12. decembra 2002. godine, upisana je promjena imena u Telekomunikacije Republike Srpske a.d. Banja Luka i statusna promjena.

Na osnovu Rješenja Osnovnog suda u Banjoj Luci od 28. juna 2007. godine, upisana je statusna promjena – vlasnička transformacija prodajom ukupnog dijela državnog kapitala preduzeću Telekom Srbija, a.d. Beograd.

Učešće Mtel-a a.d. Banja Luka u kapitalu povezanih pravnih lica je:

* 49% udjela vlasništva u Društvu za telekomunikacije MTEL d.o.o. Podgorica,
* 41% udjela vlasništva u društvu GO4YU d.o.o. Beograd,
* 100% udjela vlasništva u LOGOSOFT, Privredno društvo za informatički inženjering d.o.o. Sarajevo
* 100% vlasnik kablovskog operatera Blicnet d.o.o. Banja Luka
* 100% vlasnik društva FINANC d.o.o. Banja Luka.

## Reference 
## Vanjski linkovi 
* Zvanični sajt

Kategorija:Komunikacija u Bosni i Hercegovini
Kategorija:Kompanije u Bosni i Hercegovini
Kategorija:Telekom Srpske
Živorad Janković

**Živorad Janković** je sarajevski arhitekt, profesor i dekan Arhitektonskog fakulteta u Sarajevu i član Akademije nauka i umjetnosti Bosne i Hercegovine.

Rođen je 19. avgusta 1924. u Višegradu. Studije arhitekture završio je 1950. u Beogradu. Od 1952-1970 radio je kao projektant u firmi Dom u Sarajevu. U tom periodu bio je na specijalizaciji u Skandinaviji 1960. i Univerzitetu Mičigen u SAD 1963. godine. Od 1968. radi kao profesor na Arhitektonskom fakultetu u Sarajevu i dvije godine kao rukovodilac Zavoda za planiranje. Bio je aktivni član Udruženja arhitekata Bosne i Hercegovine i Jugoslavije. Umro je 1990. godine u Sarajevu.

Autor je niza značajnih objekata, od kojih se ističu: 
* Fabrika duhana u Sarajevu (koautor Muhamed Kadić), 
* Poslovna zgrada Zavoda za socijalno osiguranje u Sarajevu, 
* Poslovna zgrada Energoinvesta i UPI banka u Sarajevu, 
* Kulturno-sportski centar "Skenderija" u Sarajevu (koautor Halid Muhasilović), 
* Univerzalna dvorana "Gripe" s trgovačkim centrom "Koteks" u Splitu (koautor S. Rožić), 
* Sportski centar "Vojvodina" u Novom Sadu (koautor B. Bulić), 
* Društveno-sportski centar "Boro i Ramiz" u Prištini (koautor Halid Muhasilović).

## Literatura 
* 
* 
* 
* 
* Živorad Janković - Muhamed Kadić – život i djelo, Akademija nauka i umjetnosti BiH, Bošnjački institut Fondacija Adila Zulfikarpašića, Sarajevo.

## Reference 
Kategorija:Bosanskohercegovački arhitekti
Kategorija:Biografije, Višegrad
Kategorija:Rođeni 1924.
Kategorija:Umrli 1990.
Kategorija:Članovi ANUBiH
Kategorija:Dobitnici Šestoaprilske nagrade
Skijaški skokovi na Zimskim olimpijskim igrama 1932.

Na **ZOI 1932.** održano je samo jedno takmičenje u skijaškim skokovima, i to u 12. februara.

## Zemlje učesnice 
Nastupila su 34 skakača iz 10 država (u zagradi je broj takmičara iz pojedine države):

*  (2)
*  (4)
*  (3)
*  (4)
*  (4)

*  (4)
*  (3)
*  (4)
*  (3)
*  (3)

## Rezultati 
Takmičenje je održano na skakaonici MacKenzie Intervale, s kritičnom tačkom od 61 m.

 - skok se završio padom

## Reference 
* Baza podataka MOK-a
* Službeni olimpijski izvještaj 
* sports-reference 
*  

Kategorija:Skijaški skokovi
Kategorija:Skijaški skokovi na ZOI
Kategorija:1932. u skijaškim skokovima
Rođendan

[200px|desno|thumb|Bivši američki predsjednik [George W. Bush pridružio se rođendanskoj proslavi senatora Johna McCaina.]]
**Rođendan** je dan u godini, kada se slavi godišnjica rođenja. Slavi se u mnogim kulturama. Slavljenik za rođendan dobija poklone i organizuje rođendansku proslavu.

Do 1814. godine, nije se uopšte bilježio dan rođenja, nego samo dan krštenja u crkvenim maticama krštenih. Slavljenje rođendana nije u duhu islama.

Posebno se slavi 18. rođendan, kada ličnost postaje punoljetna, često uz raskošnu zabavu. Naročito se slave i rođendani sa okruglim brojem godina, a najviše 100. rođendan, koji se često poprati i u medijima. Ličnosti koje su rođene 29. februara mogu da slave rođendan na taj dan samo svake 4. prijestupne godine pa ga obično slave 28. februara.

## U raznim kulturama 
* Judaisti slave 13. rođendan muškarca/12. rođendan žene kao bar-mizvu, tj. zvanično primanje odgovornih članova u vjersku zajednicu.
* U Sjevernoj Americi ženin 16. rođendan slavi se kao *sweet sixteen* (*slatkih 16*).
* U određenim hispanoameričkim državama, kao i u Brazilu gdje se govori portugalski, slavi se ženin 15. rođendan kao *quinceañera*. Od tog rođendana žena se više ne smatra djevojčicom i ulazi u svijet odraslih žena.
* U Indiji neki hinduisti slave ulazak odgovornih članova u vjersku zajednicu na njihov 12. ili 13. rođendan (*upanayana*).
* Na Filipinima žene slave 18., a muškarci 21. rođendan kao ulazak u svijet odraslih i odgovornih ljudi (*debut*).
* U azijskim državama zbog zodijaka postoji tradicija slavljenja 60. rođendana.
* Korejci tradicionalno slave *baek-il* (100. rođendan) i *doljanchi* (1. rođendan).
* U Japanu se kao ulazak u punoljetnost slavi 20. rođendan, tačnije postoji nacionalni praznik (jedan datum) za sve koji su u prošloj godini navršili 20 godina.
* U Ujedinjenom Kraljevstvu pripadnici kraljevske porodice slave 100. i 105. rođendan (i svaki nakon toga), te 60., 65. i 70. godišnjicu braka (i svaku nakon toga).

*Zlatni*, *zvjezdani* ili *šampionski* rođendan je onaj dan kad se navrši toliko godina koliko je bilo dana tekućeg mjeseca kad se ličnost rodila. Tako npr. onaj ko je rođen 24. nekog mjeseca ima *zlatni* 24. rođendan. U dosta država ako se ne zna pravi rođendan ličnosti rođendan se slavi 1. januara.

## Zvanični rođendani 
* U budizmu se slavi Budin zvanični rođendan koji svake godine pada na drugi datum.
* Navodni rođendan Isusa slavi se kao Božić (drugi najveći kršćanski blagdan) 25. decembra (neki kršćani slave po julijanskom kalendaru pa pada na 7. januara po gregorijanskom).
* Kraljev/kraljičin zvanični rođendan slavi se u Ujedinjenom Kraljevstvu, Australiji, Novom Zelandu i Fidžiju.
* Zvanični rođendan velikog vojvode u Luksemburgu obično se slavi 23. juna.
* *Koninginnedag* (zvanični kraljev/kraljičin rođendan) u Holandiji obično se slavi 30. juna.
* Nacionalni praznik u Japanu je 29. aprila, rođendan aktualnog japanskog cara Akihita.
* Rođendani Kim Il-sunga i Kim Jong-ila su nacionalni praznici u Sjevernoj Koreji.
* U SFRJ slavio se Titov zvanični rođendan 25. maja kao Dan mladosti. Tačan datum Titovog rođenja je 7. maja.

## Reference 
Kategorija:Praznici
Bik (sazviježđe)

**Bik** (lat: *Taurus*) jedno je od sazviježđa zodijaka. Jedna od najvećih konstelacija sjeverne polulopte vidljiva za vrijeme zime, pozicionirana između Ovna i Blizanaca na istoku, Perzeja i Kočijaša na sjeveru, Oriona na jugoistoku i Eridana i Kita na jugozapadu.

## Važniji objekti 
### Zvijezde 
Aldebaran (α Tauri) je najsjajnija zvijezda sa prividnim sjajem od + 0.85 magnitude. Zvijezda je narandžasti narandžasti poddiv, tj zvijezda koja se tek pomakla sa glavnog niza. Aldebaran se nalazi oko 65 sg od nas. Druga zvijezda po sjajnosti je div B klase Elnat (β Tauri), s prividnim sjajem od 1.65.

Iza Aldebarana se nalaze Hijade, najbliži uočljivi otvoreni skup. Zvijezde su poredane u oblik slova "V" i čine bikovu glavu.

Sazviježđe bika najpoznatije je u otvorenom skupu Plejade ili Vlašići. To je mladi otvoreni skup, udaljen tek 450 ly od nas. Golim okom je moguće vidjeti 7 najsjajnijih zvijezda u njemu koje često nose naziv i *Sedam sestara*. Skup je predivan prizor u dvogledu ili manjem teleskopu.

Zvijezda HL Tau ima prvi otkriveni planetni sistem koji je još u fazi nastanka.

### Objekti dubokog neba 
Rakova maglina, objekt vidljiv samo u teleskopu, je ostatak supernove. Maglina se nalazi sjeverozapadno od zvijezde ζ Bika. Eksplozija supernove dogodila se 4. jula 1054. godine i bila je dovoljno sjajna da se vidi po danu pune tri sedmice. Supernova je golim okom bila vidljiva 653 dana.

### Mitologija 
Michael Rappenglück sa Univerziteta u Minhenu vjeruje da je Bik predstavljen na pećinskim slikama Dvorane bikova u pećinama u Lascaux-u (datirano ugrubo na 15 000. p. n. e.). 
mini|Sazviježđe Bik, po al-Sufiju, perzijskom astronomu, iz njegove knjige *Knjiga utvrđenih zvijezda*|lijevo

## Reference 
## Vanjski linkovi 
* http://www.iau.org/public_press/themes/constellations/ 
* books.google.com; Sky vistas: astronomy for binoculars and richest-field telescopes
* http://www.iau.org/public/constellations/#tau 

Kategorija:Sazviježđa
Dževad Jahić

**Dževad Jahić** bio je bosanskohercegovački lingvist-bosnist, akademik i pjesnik.

## Biografija
Rođen je 15. augusta 1948. u Mostaru. Osnovnu i srednju školu završio je u Rogatici. Od 1989. do 1993. bio je lektor i predavač srpskohrvatskog jezika i jugoslavenskih književnosti na Katedri slavenskih jezika Filološkog fakulteta Moskovskog državnog univerziteta.

Područja Jahićevog naučnog zanimanja su dijalektologija, historija jezika, sociolingvistika, iz kojih je objavio veći broj radova u naučnim časopisima (Južnoslovenski filolog, Zbornik za filologiju i lingvistiku, Slavjanskoje slavjanovedenije, Pregled, Sveske Instituta za proučavanje nacionalnih odnosa). Član je Bošnjačke akademije nauka i umjetnosti.

Osim naučnog, bavio se i književnim radom i objavio je više zbirki pjesama.

Umro je 21. aprila 2024.

## Bibliografija 
* *Jezik, nacija, nacionalizam*, *Oslobođenje*, Sarajevo, 1990.
* *Jezik bosanskih Muslimana*, Biblioteka "Ključanin", Sarajevo, 1991.
* *Trešnjev bunar*, Biblioteka "Ključanin", Sarajevo, 1992.
* *Bosanski jezik u 100 pitanja i 100 odgovora*, "Ljiljan", Sarajevo, 1999.
* *Bošnjački narod i njegov jezik*, "Ljiljan", Sarajevo, 1999.
* *Školski rječnik bosanskog jezika*, "Ljiljan", Sarajevo, 1999.
* *Stakleni mejt*, "BH MOST", Sarajevo, 1999.
* *Gramatika bosanskoga jezika* (koautori: Senahid Halilović i Ismail Palić), "Dom štampe", Zenica, 2000. 
* *Stakleni mejt*, (drugo izdanje sa prijevodom na ruski), "Dom štampe", Zenica, 2000.
* *Sedra pelinova*, "Vrijeme", Zenica, 2001.
* *Ijekavskoštakavski govori istočne Bosne*, Institut za jezik, Sarajevo, 2002.
* *Vitorin vrijes*, Društvo pisaca Bosne i Hercegovine, Edicija "Rondo", Mostar, 2004.
* *Rječnik bosanskog jezika*, 1-9, Sarajevo, 2012–2019.

## Nagrade 
* Plaketa Vijeća Kongresa bošnjačkih intelektualaca

## Literatura 
* *Spomenica 60. godišnjice Filozofskog fakulteta u Sarajevu (1950–2010)*, Filozofski fakultet, Sarajevo, 2010, 51-52.

## Reference 
## Vanjski linkovi 
Kategorija:Biografije, Mostar
Kategorija:Rođeni 1948.
Kategorija:Umrli 2024.
Kategorija:Bosanskohercegovački lingvisti
Kategorija:Odsjek za bosanski, hrvatski i srpski jezik Filozofskog fakulteta u Sarajevu
Kategorija:Članovi BANU
Berenikina kosa

* Berenikina kosa (sazviježđe), dugo poznati asterizam, koji je naposljetku pretvoren u sazviježđe.
* Berenikina kosa (kineska astronomija)
* *Coma Berenices (album)*, studijski album japanskog *noise* muzičara Merzbowa
* Berenikina kosa (patuljasta galaksija), sferoidna galaksija u istoimenom sazviježđu.
MacKenzie Intervale

mini|lijevo|Skakaonice viđene odozdo, s padinama u kadru; 120-metarska je desno
**Kompleks skijaških skakaonica "MacKenzie Intervale"** smješten je približno 3&nbsp;km od Lake Placida, u okrugu Essex u američkoj saveznoj državi New York. Kompleksom dominiraju 90-metarska i 120-metarska skakaonica, a u okviru njega su još tri manje skakaonice za trening (K-48, K-18, K-10).

S vrha velike skakaonice može se vidjeti obližnja farma Johna Browna, kao i High Peaks (doslovno "visoki vrhovi"), grupa od 46 vrhova planina Adirondack. Treninzi i takmičenja u skijaškim skokovima odvijaju se tokom cijele godine zahvaljujući plastičnoj podlozi na zaletištu 90-metarske skakaonice. Trening-centar za akrobatske skijaške skokove (disciplina slobodnog skijanja) smješten je desno od podnožja skakaonica.

mini|lijevo|Pobjedničko postolje

## Historija 
Klub Lake Placid sagradio je prvu skakaonicu na ovom lokalitetu 1917. koristeći samu padinu kao podlogu za skakanje. Iduće godine sagrađen je prvi toranj od drveta i skakaonica je povećana na 35 m. 1921. godine održano je i veće takmičenje, koje je privuklo oko 2.000 gledalaca, od kojih su mnogi došli posebnim vozom; rekordni skok bio je dug 38 m. 1923. skakaonica je povećana na 50 m, a 1927. izgrađen je novi čelični toranj, čime je skakaonica povećana za još 10 m. Već 1928. ponovo je povećana na 75 m; ta je skakaonica korištena za ZOI 1932. 45 godina kasnije (1977) stari toranj je srušen kako bi se izgradila 70-metarska i 90-metarska skakaonica, na kojima su održana takmičenja na ZOI 1980.

Padine skakaonica rekonstruirane su 1994. kako bi bile u skladu s trenutnim pravilima, a skakaonice su povećane na 90, odnosno 120 m. Tornjevi su sagrađeni pomoću sistema dizalica koji je dizao i izlijevao beton kontinuirano, danju i noću, 15 dana za veliku, a devet za malu skakaonicu.

## Međunarodna takmičenja 
U donjoj tabeli su rezultati svih međunarodnih takmičenja na ovim skakaonicama u organizaciji FIS-a.

## Reference 
## Vanjski linkovi 
* ORDA Olympic Jumping Complex
* Službeni izvještaj sa ZOI 1932 , str. 141-144.
* Službeni izvještaj sa ZOI 1980 , 1. svezak, str. 36-39.

Kategorija:Skijaške skakaonice u SAD-u
Ksenija Milošević

**Ksenija Milošević** (1933 –1992), lingvist.

Završila je studij srpskohrvatskog jezika i jugoslovenske književnosti na Filozofskom fakultetu u Sarajevu 1961.  Na istom fakultetu odbranila je doktorsku disertaciju pod nazivom: Futur egzaktni u savremenom srpskohrvatskom književnom jeziku (1965). Na Filozofskom fakultetu radi od 1962. u zvanju asistenta, od 1968. u zvanje docenta, od 1974. u zvanju vanrednog, a od 1982. u zvanju redovnog profesora. U periodu 1965-1967. bila je lektor srpskohrvatskoga jezika na Slavističkom institutu u Göttingenu. Penzionisana je 1989.

Područje naučnog interesa predstavljaju sintaksa i semantika srpskohrvatskog jezika i iz tog područja objavila više naučnih i stručnih radova (Radovi ANU BiH, Književni jezik, Južnoslavenski filolog, Radovi Instituta za jezik i književnost, Zbornik za filologiju i lingvistiku). Bila član redakcije časopisa Pitanja savremenog književnog jezika i časopisa Književni jezik. Bila lektor i predavač na Jugoslavenskom seminaru za strane slaviste.

## Bibliografija 
* Futur II i sinonimski oblici u savremenom srpskohrvatskom jeziku, ANUBiH, Sarajevo, 1970, 183 str.

## Literatura 
* Spomenica 60. godišnjice Filozofskog fakulteta u Sarajevu (1950–2010), Filozofski fakultet, Sarajevo 2010, 48.

Kategorija:Odsjek za bosanski, hrvatski i srpski jezik Filozofskog fakulteta u Sarajevu
Kategorija:Bosanskohercegovački lingvisti
Kategorija:Biografije, Mostar
Kategorija:Rođeni 1933.
Kategorija:Umrli 1992.
Milica Milidragović

**Milica (Miletić) Milidragović** (1923), jest bosanskohercegovačka slavistkinja i prevodilac.

Studij slavistike završila je na Univerzitetu u Beogradu 1949. Na istom univerzitetu odbranila je doktorsku disertaciju pod nazivom: "Gogolj kod Srba" (1962). Radila je kao asistent za rusku književnost na beogradskoj slavističkoj katedri, a 1950. prešla je na tek osnovani Filozofski fakultet u Sarajevu kao saradnik na predmetu Ruska književnost. Na Filozofskom fakultetu u Sarajevu provela je svoj puni radni vijek, prošavši sva univerzitetska zvanja. Penzionisana je 1988.

Bavila se historijom ruske književnosti i književnom kritikom, posebno uporednim slavističkim istraživanjima, prevođenjem s ruskog jezika i kritičkim analizama prijevoda s ruskog, priređivačkim i redaktorskim radom u brojnim naučnim časopisima (Izraz, Odjek, Radovi Filozofskog fakulteta u Sarajevu).

## Bibliografija 
* Stara ruska književnost (dodiri i veze sa srednjovjekovnom književnošću jugoslovenskih naroda), Svjetlost, Sarajevo 1976, 254 str.

## Prevedene knjige 
* Robert Jurjevič Viper *Rim i rano hrišćanstvo*, Veselin Masleša, Sarajevo 1963.
* Mihail Šolohov, *Čovjekova sudbina i druge priče*, Veselin Masleša, Sarajevo 1971. (drugo izdanje 1973).
* Maksim Gorki, *Djetinjstvo*, Svjetlost, Sarajevo 1988.

## Literatura 
* Spomenica 60. godišnjice Filozofskog fakulteta u Sarajevu (1950–2010), Filozofski fakultet, Sarajevo 2010, 293-294

Kategorija:Rođeni 1923.
Kategorija:Živi ljudi
Kategorija:Biografije, Tuzla
Kategorija:Odsjek za slavenske jezike i književnosti Filozofskog fakulteta u Sarajevu
Kategorija:Bosanskohercegovački prevodioci
Kategorija:Bosanskohercegovački slavisti
Lillehammer

mini|Lillehammer
**Lillehammer** je grad i općina u norveškom okrugu Oppland.

Središte grada je okruženo drvenim kućama s kraja 19. vijeka, a odatle se pruža prizor na obližnje jezero Mjøsa i rijeku Lågen, okružene planinama.

Godine 1973. u Lillehammeru su agenti izraelske tajne službe Mossad ubili marokanskog konobara, misleći da je riječ o palestinskom teroristi odgovornom za Minhenski masakr.

U Lillehammeru su 1994. održane Zimske olimpijske igre. Nakon toga se Lillehammer nametnuo kao jedno od najpopularnijih mjesta za održavanje takmičenja u zimskim sportovima.

## Reference 
## Vanjski linkovi 
* Lillehammer Tourist Office

* Lillehammer University College 
* Lillehammer Icehockey Club
* Lillehammer Olympic Park

Kategorija:Norveška
Kategorija:Olimpijski gradovi
Kategorija:Lillehammer
Pariz Masters

**Pariz Masters** teniski je turnir za muškarce koji se svake godine održava u glavnom gradu Francuske, i to u poznatoj dvorani Bercy. Dio je ATP Masters 1000 serije u okviru ATP Toura.

Prije 1990. bio je među glavnim turnirima Grand Prix Toura te dio Grand Prix Championship serije. Obično se održava na kraju sezone, kao posljednji turnir prije Masters Cupa. Zbog sponzorskog ugovora nosi ime **BNP Paribas Masters**. Prije no što je Masters serija zamijenila nekadašnjih Super 9 turnira bio je poznat kao **Paris Open**, a često ga nazivaju i **Paris Indoor**.
[mini|[Rafael Nadal|Nadal i Wawrinka u Bercyju (2007)]]

## Pobjednici 
### Pojedinačno 
### Parovi 
## Rekordi 
* **Najviše pojedinačnih titula:**
** Novak Đoković (7): 2009, 2013–2015, 2019, 2021, 2023.
* **Najviše pojedinačnih finala:**
** Novak Đoković (9): 2009, 2013–2015, 2018, 2019, 2021–2023.
* **Najviše pobjeda:**
** Novak Đoković: 50
* **Najviše uzastopnih pobjeda:**
** Novak Đoković: 17
* **Najviše titula u parovima:**
** Bob Bryan i Mike Bryan (4): 2005, 2007, 2013–2014.
* **Najviše finala u parovima**
** Paul Haarhuis (6): 1994, 1996–2000.
:**Napomena:** Haarhuis se u ova finala plasirao s tri partnera.

## Reference 
## Vanjski linkovi 
* ATP-profil turnira
* Pariz Masters na *tenniscorner.net*
* Spisak pobjednika  na *sportsrecords.co.uk*

Kategorija:Pariz Masters
Kategorija:ATP Masters 1000
Kategorija:Teniski turniri u Francuskoj
Kategorija:Teniski turniri na tepihu
Kategorija:Teniski turniri na tvrdoj podlozi
Kategorija:Sport u Parizu
Kategorija:Dvoranski teniski turniri
Kirov cilindar

desno|mini|300px|**Kirov cilindar**

**Kirov cilindar** ili **Valjak Kira Velikog** je antički dokument u obliku glinenog valjka kojeg je izdao perzijski vladar Kir Veliki. Cilindar je napravljen povodom perzijskog osvajanja Babilona 539. p. n. e. Tekst cilindra opisuje babilonskog kralja Nabonida kao bezbožnog, dok pobjednika Kira spominje kao heroja prijatnog bogu Marduku. U nastavku se spominje kako je Kir poboljšao život stanovnika Babilona, da je izbjeglicama obnavljao domove i gradio hramove.

## Historija 
[thumb|right|300px|**Kirov cilindar** u [British Museum|Britanskom muzeju u Londonu]]

Cilindar je bio postavljen unutar babilonskih zidina kao kamen temeljac. Godine 1879. pronašao ga je asirsko-britanski arheolog Hormuzd Rassam u temeljima Esagile (babilonskog hrama bogu Marduku), a danas se čuva u Britanskom muzeju u Londonu. Godine 2010. direktori Britanskog muzeja i Iranskog nacionalnog muzeja u Teheranu dogovorili su privremeno premještanje Kirovog cilindra u iranski Teheran za posebnu izložbu.

## Značaj 
right|thumb|300px|Izvadak teksta Kirovog cilindra

### Simbol legitimnosti vladavine 
Prema Britanskom muzeju, cilindar predstavlja dugu tradiciju mezopotamskih vladara u kojima svoje vladavine obilježavaju deklaracijama o političkim reformama. Cilindar je sastavljen u formi dugotrajnih babilonskih stilova, a s političke strane predstavlja Kirovu poruku babilonskom narodu u kojoj se proglašava legitimnim kraljem, i u kojoj obećava poštivanje vjerskih i političkih babilonskih tradicija.

### Dokument o ljudskim pravima 
Dokument se gotovo punih stotinu godina smatrao instrumentom karakteristične mezopotamske političke propagande, no početkom 70-ih godina 20. stoljeća dokument se počeo smatrati „prvim pisanim spomenikom o ljudskim pravima u historiji“

### Dokument o oslobađanju Jevreja 
Cilindar je također privukao pozornost podacima o povratku Jevreja u Palestinu nakon babilonskog ropstva, a također se smatra i potvrdom biblijskih tekstova iz Knjige o Ezri (Ezra 1.1-6, 6.1-5; Izaija 44.23-45.8; 2 Kronike 36.22-23).

## Veze 
* Kir Veliki
* Ahemenidska Monarhija
* Nabonid
* Babilonija
* Ljudska prava
* Magna charta libertatum

## Reference 
## Vanjski linkovi 
* Kirov cilindar (Iran Chamber)
* Kirov cilindar - informacije i prijevod drevnog teksta
* Kirov cilindar - Britanski Muzej
* Kirov cilindar - kratki opis (Bible History: Drevna Babilonija) 
* Kirov cilindar (CrystaLinks.com)

Kategorija:Ahemenidska Monarhija
Kategorija:Historija Irana
Kategorija:Historija prava
Kategorija:Ljudska prava
Comcast

**Comcast** (službeno **Comcast Corporation**; ranije **Comcast Holdings**) najveća je američka kablovska, treća najveća telefonska, jedna od najvećih internetskih i medijskih korporacija. Izvan matičnog državnog područja Comcast koji nastaje 1963. godine je poznat pre svijega kao novi vlasnik NBCUniversal čiji dijelovi su, pored ostalih, kompanije: Universal Studios, NBC, Telemundo i softverske kompanije thePlatform čije proizvode koriste: BBC News, Hulu (33% u Comcastovom vlasništvu), Fox i tako dalje.

Na području SAD-a, Comcast uživa dvostruku reputaciju. S jedne strane ova korporacija svojim radnicima daje jedne od najboljih radnih uslova, a sa druge strane  njeni korisnici imaju vrlo loše mišljenje o njoj. Jedan od potencijalnih razloga za to nezadovoljstvo korisnika je njihovo onemogućavanje da koriste torrente, a u jednom kratkom vremenu čak i Google. U političkom smislu ova korporacija na svom matičnom potručju se smatra političko podobnom kao jedan od najvatrenijih boraca protiv softverskog piratstva, ali i zbog svog redovnog zapošljavanja porodica političara kako bi kompanija dobila povlašteni status.

## Reference 
Kategorija:Američke kompanije
Darija Gabrić-Bagarić

**Darija Gabrić-Bagarić** bila je bosanskohercegovačko-hrvatska lingvistica i članica HAZU-a.

U Sarajevu je završila osnovnu školu i gimnaziju. Studirala i 1971. Završila je studij srpskohrvatskog jezika i jugoslavenske književnosti na Filozofskom fakultetu u Sarajevu. Na istom fakultetu odbranila je magistarski rad "Jezik Hanibala Lucića" (1973) te  doktorsku disertaciju "Jezik Bartola Kašića" (1978). Primljena je 1971. na Filozofski fakultet u Sarajevu. Izabrana je za docenticu 1979, vanrednu profesoricu 1984. i 1992. za redovnu profesoricu. Sarajevo napušta 1992. Od 1. decembra 1993. radila je u Institutu za hrvatski jezik i jezikoslovlje u Zagrebu. Predavala je na Hrvatskim studijima Sveučilišta u Zagrebu (kolegij: Gramatika hrvatskoga jezika), na Odsjeku za kroatistiku Filozofskog fakulteta u Zagrebu (kolegiji: Povijest književnoga jezika, Povijest jezika) te na Filozofskom fakultetu u Rijeci (kolegij: Povijest jezika kao gramatičke strukture).

Glavna područja njenog naučnog interesa bila su historija jezika i historija leksikologije. Za doprinos razvoju hrvatskog jezika (kroatistici) dobila je Nagradu Hrvatske akademije znanosti i umjetnosti za znanstvena dostignuća (2011). Postala je članica Hrvatske akademije znanosti i umjetnosti 2012.

Preminula je u Zagrebu 2023.

## Posebna izdanja 
* *Jezik Bartola Kašića*, Institut za jezik i književnost, Sarajevo, 1984.
* *Jezik Ivana Bandulavića*, "Svjetlost", Sarajevo, 1989.
* *"Venefrida" Bartola Kašića*, Bayerische Verlagsanstalt, Bamberg, 1991.
* *Primjeri bosanskohercegovačke pismenosti i književnosti od 11. do 19.  stoljeća (izbor, transkripcija, predgovor i rječnik)*, Zagreb – Sarajevo, 2004.
* *Na ishodištu hrvatske leksikografije. Trojezični rječnik "Blago jezika slovinskoga" Jakova Mikalje (1649./1651.)*, Institut za hrvatski jezik i jezikoslovlje, Zagreb, 2010.
* *Jakov Mikalja – Blago jezika slovinskoga (transkripcija i pretisci)*, Zagreb, 2011.

## Literatura 
* Spomenica 60. godišnjice Filozofskog fakulteta u Sarajevu (1950–2010), Filozofski fakultet, Sarajevo, 2010, 51.
* Darija Gabrić-Bagarić, http://ihjj.hr/profile/darija/63/
* Darija Gabrić-Bagarić, http://info.hazu.hr/dgbagaric_biografija 

Kategorija:Rođeni 1947.
Kategorija:Umrli 2023.
Kategorija:Biografije, Sarajevo
Kategorija:Bosanskohercegovački lingvisti
Kategorija:Hrvatski lingvisti
Kategorija:Odsjek za bosanski, hrvatski i srpski jezik Filozofskog fakulteta u Sarajevu
Kategorija:Članovi HAZU